Regter aangekla oor Dewani-verhoor | Maroela Media
Shrien Dewanitydens sy verhoor in die Wes-Kaapse hooggeregshof Foto: Nardus Engelbrecht/SAPA/Pool
Die klag het te doen met Traverso se optrede tydens die Britse sakeman Shrien Dewani se moordverhoor verlede jaar. Traverso het Dewani vrygespreek op aanklag dat hy verantwoordelik was vir die moord op sy vrou.
Lucky Thekisho, voorsitter van die HETN, het gesê Traverso het versuim om die staat 'n regverdige verhoor te gun. Volgens Thekisho het sy die hof se gesag en integriteit ondermyn deur met vooroordeel teen die swart staatsaanklaer, Adrian Mopp, te tree.
"Regter Traverso en die hele verdediging is Afrikaners. Dit opsigself is nie problematies nie," het Thekishi gesê. Hy is egter van mening dat Traverso se agtergrond pertinent was in die konteks van die sogenaamde etiese oortredings.
Die HETN is van mening van Traverso die staat herhaaldelik geteister het deur haar "aggressiewe en onplesierige ondervraging" en dat sy vererg en sarkasties voorgekom het.
Thekisho het gesê die HETN is van mening dat Traverso 'n fout gemaak het om Dewani vry te spreek en dat haar besluit gemaak is op grond van 'n onpartydige evaluering van bewyse. Die HETN het versoek dat die regter van die regbank verwyder moet word indien sy skuldig bevind word aan onbehoorlike gedrag. Die organisasie het ook gevra dat sy geskors word hangende die ondersoek.
Sello Chiloane, woordvoerder van die Regterlike Dienskommissie, het bevestig dat hulle die klag ontvang het.
Daar sou seker niks gebeur het as sy nie wit was nie.
Ek voel ook Dewani moes n hele paar jaar, as dit nie lewenslank is nie, gesit het nie. Ek stem, die regter moet verwyder word van die regsbank, maar die vraag is…..hoe verander dit die uitspraak wat reeds oor Dewani gevel is. Kan daai saak weer geopen word. Ek hoop so, hy verdien om agter tralies te wees.
Punt is, die saak is verloor agv die staat se onbevoegdheid tov bewyslewering, nie die regter s'n nie. Nou wil hul die skuldlas onglip deur 'n rasse-heksejag.
Dit is geen geheim dat regters dink hulle is God & mense in hul howe soos gemors behandel. Ek was jare lank in die polisie & die wet toepassings veld. Vererg & sarkasties is vir hulle tweede natuur. Luiheid is nog n gelaatstrek wat my opval by regters. Dis tyd dat die goed vasgevat word.